als_Latn dik_Latn ron_Latn
Tiranë, 1 mars 2015, NOA.al
- Konfindustria e ka cilësuar si të vonuar projektin për kontrollin e karburanteve nga IQT edhe në sektorin e shitjeve me pakicë, ndërsa ka shprehur mbështetje për këtë nismë ligjore të ekzekutivit.
Sipas Gjergj Buxhukut, ky akt ligjor është i mirëpritur, por njëkohësisht edhe mjaft i vonuar në kohë duke vlerësuar se në pjesën dërmuese përzierësit e dëmshëm dhe jashtë standardit shtohen pikërisht në pikat e pakicës.
“Konfindustria vlerëson, se është pikërisht cilësia e dobët e karburanteve, që shkakton në pjesën dërmuese kostot shtesë kolosale prej afër 200 milion euro/vit, që paguajnë padrejtësisht qytetarët dhe biznesi shqiptar. Duhet patur parasysh se tregu i karburanteve me qarkullim vjetor mbi 1.1 miliard euro/vit përbën mbi 13% te PPB të vendit”,- thotë administratori i Konfindustias në një komunikim për mediat.
Sipas tij, cilësia e dobët e karburanteve, shoqëruar dhe me abuzimet në volumet e shitura përbëjnë kosto të rëndë financiare për qytetarët dhe biznesin si dhe shkakton evazion fiskal të madh në financat e shtetit në një masë që vlerësohet në pothuaj 110 milion euro/vit.
“Nëse vlerësohen edhe dëmet në mjedis, shëndet, makineri dhe pajisje kosto e plotë financiare, që i rëndon ekonomisë kombëtare nga cilësia e dobët e karburanteve, që tregtohen në vend, është mjaft e rëndë”,- përfundon Buxhuku. /a.s/noa.al
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
lim_Latn als_Latn als_Latn als_Latn als_Latn als_Latn als_Latn